Is-servizz tas-Silver T, li joffri trasport bla ħlas lill-anzjani biex jagħmlu l-qadi tagħhom fil-lokalità tagħhom. Dan tħabbar f'konferenza tal-aħbarijiet mill-Anzjanità Attiva u l-Kura fil-Komunità. Il-Kap Eżekuttiv tal-anzjanità attiva Renzo Degabriele spjega li s-servizz għal San Pawl il-Baħar se jkopri wkoll Burmarrad, il-Qawra u x-Xemxija fost oħrajn. Fakkar ukoll li dan is-servizz jingħata fi 18-il lokalità oħra, fejn jidħlu mas-seba' mitt telefonata fix-xahar. Il-Ministru Michael Farrugia qal li issa l-isfida hi li s-servizz jinfirex mal-pajjiż kollu. Dr Farrugia temm jgħid li b'din il-miżura l-Ministeru għall-Anzjani se jkun wettaq 90% tal-miżuri mressqa fil-budget għal din is-sena, u sal-bidu ta' Ottubru se jkunu twettqu l-miżuri kollha li twiegħedu fil-budget.